送汪仲嘉尚書帥隆興兼簡王公明樞密
作者：釋寶曇
朝代：宋

paragraphs: 又冬一月方歲除，適當公歸開府初。
汝離前驅土牛後，我天子律公吹噓。
臂端橐籥元自如，與民歲年無負租。
民癡望公不願餘，願公夕馬先朝車。
高牙大纛如浴鳬，出沒千里來哺雛。
西山莫雨知有無，使君兩眼吞江湖。
廬山老子霜髯鬚，如世界闊造物爐。
兩翁故人肯情疏，誠知握粟不可呼，待作二鳳鳴韶圖。